Maistens werre d'Dierer hüt mit de viilzellige Dierer gliichgsetzt. Traditionell werre aber au äe ganzi Gruppe vu Aizeller, d'Protozoa, zue de Dierer grechnet. Säll cha biologisch allerdings nimmi grächtfertigt werre. Die mit de aigentliche Viilzeller am engste verwandt Gruppe sin d'Chragegaißledierli (Choanoflagellata). Si werre in dere Systematik in de Wikipedia mit zue de Dierer zellt. Die evolutionär Schwestergruppe vu de Dierer sin interessanterwiis d'Pilze, wo früeher traditionell zue de Pflanze grechnet worre sin. Dierer (in dere Definition) un Pilze zämme werre au als Opisthokonthe bezaichnet.